Ήταν η δεύτερη φορά που έμεινα σε διαμέρισμα της ευγενέστατης και πολύ εξυπηρετικής Ευαγγελίας. Η οικοδομή βρίσκεται σε τέλεια τοποθεσία στο κέντρο της πόλης, αλλά ταυτόχρονα είναι και ήσυχη. Για κάποιον που θέλει να κινηθεί στο κέντρο της πόλης, είναι σημαντικό ότι από εκεί μπορεί να το κάνει με τα πόδια. Το διαμέρισμα ήταν πεντακάθαρο, κομψό και μοντέρνο, με ιδιαίτερο στυλ και σίγουρα πολύ άνετο. Το πιο σημαντικό πάντως για μένα ήταν πως ανταποκρίνεται απόλυτα σε αυτά που βλέπεις στην πλατφόρμα (κάτοψη με διαστάσεις, φωτογραφίες, περιγραφή, μέγεθος κρεβατιού και λοιπός εξοπλισμός). Ιδιαίτερα χρήσιμες είναι και οι υπόλοιπες παροχές του κτιρίου όπως η αυτονομία της θέρμανσης για κάθε διαμέρισμα, το πολύ γρήγορο Wifi, αλλά και ο ξεχωριστός χώρος για πλύσιμο, στέγνωμα ρούχων και σιδέρωμα. Όσο και να προσπαθήσω, πραγματικά δεν μπορώ να βρω κάτι αρνητικό. Ελπίζω την επόμενη φορά που θα επισκεφθώ τη Θεσσαλονίκη, το συγκεκριμένο διαμέρισμα να είναι διαθέσιμο.